cyanic-selkie/wikianc huggingface dataset:
লুসি (২০১৪-এর চলচ্চিত্র)
কাহিনী
লুসি তার শেয়ার অ্যাপার্টমেন্টে ফিরে আসে এবং তার হাউসমেটের ল্যাপটপ চেয়ে নিয়ে ইন্টারনেটের মাধ্যমে তার নিজের শরীরের অবস্থা সমন্ধে অনুসন্ধান শুরু করে। অনুসন্ধান করে সুপরিচিত বিজ্ঞানী এবং ডাক্তার অধ্যাপক স্যামুয়েল নরমান এর সন্ধান পেয়ে তার সাথে যোগাযোগ করে, যিনি মস্তিষ্কের ক্ষমতার ব্যবহার বিষয়ে গবেষণা করছেন। লুসি অধ্যাপকের সঙ্গে কথা বলে তার নিজের অবস্তার বর্ণনা দিয়ে রেডিও, টেলিভিশন, টেলিফোনের ফ্রিকোয়েন্সি এবং ইন্টারনেট নিয়ন্ত্রণ এর যে ক্ষমতা প্রাপ্ত হয়েছে তার প্রমাণ দেয়। তারপর সে প্যারিস এ যাত্রা শুরুকরে, চলতি পথে সে প্যারিস এর একজন বড় পুলিশ কর্মকর্তা পিয়ের দেল রিও এর সাথে যোগাযোগ করে বাকি তিন ব্যক্তি ওই ড্রাগ সহ কে কোথায় কখন কোন বিমানবন্দর দিয়ে কোন দেশে ঢুকছে তা ওই বাক্তি দের ছবি সহ জানিয়ে দেয় এবং তাদের গ্রেফতার এর অনুরোধ করে।  বিমানে করে যাত্রায় সময় সে এক চুমুক শ্যাম্পেন পান করার সাথে সাথে তার  শরিরের কোষগুলো অস্থিতিশীল হিসাবে ভেঙ্গে ভেঙ্গে যেতে থাকে এবং তার শরীরে ভয়ংকর যন্ত্রণাদায়ক এক অবস্থার সৃষ্টি হয় যা তাকে মরণাপন্ন করে তোলে। লুসি বিমানের ভেতর বেসামাল হয়ে ওঠে  লণ্ডভণ্ড করতে থাকে এবং শেষ পর্যন্ত তার হ্যান্ডব্যাগ নিয়ে বিমানের টয়লেটে যেয়ে আরও কিছুটা CPH4 ড্রাগ সেবন করে তার সে অবস্থা থেকে নিজেকে বাচায়। এরপর দেখা যায় সে জেগে উঠছে হাসপাতালের বিছানায়। এ দিকে পিয়ের দেল রিও বাকি তিনজন কে গ্রেফতার করে প্যারিসে নিয়ে আসে এবং লুসি কে দেখতে হাসপাতালে আসে। লুসির মস্তিষ্কের ক্ষমতার ব্যবহার দশ শতাংশ থেকে বিশ-তিরিশ-চল্লিশ এভাবে আস্তে আস্তে করে বাড়তে থাকে। পিয়ের দেল রিও কে সাথে নিয়ে লুসি অন্য হাসপাতালের দিকে রওনা হয় যেখানে বাকি তিনজন আছে। যেতে যেতে  লুসি টেলিপ্যাথিকালি কোরিয়ান ড্রাগ গ্যাং দের যোগাযোগ অনুসরণ করে এবং জানতে পারে যে তারাও ওই হাসপাতালে যাচ্ছে তাদের ড্রাগগুলো উদ্ধার করার জন্য। লুসি দ্রুত হাসপাতালে পৌছে এবং কোরিয়ান ড্রাগ গ্যাং দের কাছ থেকে ড্রাগ গুলো হস্তগত করে।  এরপর ড্রাগগুলো নিয়ে দ্রুত অধ্যাপক নরমান এর সাথে দেখা করতে যায়। অধ্যাপক নরমান লুসি কে বলে যে জীবনের প্রধানতম উদ্দেশ্য হল অর্জন কৃত  জ্ঞান পরবত্তি প্রজন্মের কাছে পৌছে দেওয়া। আর লুসি তার মস্তিস্কের ক্ষমতা বাড়ার কারণে অতিপ্রাকৃত যা কিছু নতুন জানতে পারছে সবকিছু অধ্যাপক নরমান এর সাথে শেয়ার করতে সম্মত হয়।
এদিকে অধ্যাপক একটি পরীক্ষাগারে তার আরও কয়েকজন ঘনিষ্ঠ অধ্যাপক দের নিয়ে অপেক্ষা করছিলেন। লুসি ওখানে পৌছানোর পর সে তাদেরকে প্রকৃতি,সময় এবং জীবন নিয়ে যা জানতে পেরেছে তা বলে। এবং আরও বলে কীভাবে মনুষ্যপ্রকৃতি তাদের উপলব্ধি গুলোকে বিকৃত করে। লুসি স্ব-ইচ্ছায় এবং স্ব-আগ্রহে অধ্যাপকদের সহায়তায় অবশিষ্ট তিনটি ব্যাগের CPH4 ড্রাগ গুলো নিজের শরীরে প্রবেশ করিয়ে নেয়। তখন তার মস্তিষ্কের ক্ষমতার ব্যবহার দ্রুত আরও বাড়তে থাকে এবং তার শরীর একপ্রকার কালো গলিত পদার্থে রূপান্তরিত হতে থাকে এবং পরীক্ষাগারের কম্পিউটার এবং অন্য সকল জিনিসের উপর ছড়িয়ে যেতে থাকে। এভাবে সে অস্বাভাবিক আকৃতি নিয়ে পরবর্তী প্রজন্মের সুপার কম্পিউটার -এ রূপান্তরিত হতে থাকে যার ভেতর থাকবে মহাবিশ্ব সমন্ধে তার জানতে পারা  সকল উন্নত জ্ঞান।   এ পর্যায়ে সে শুরু করে অতিতের দিকে সময় পরিভ্রমণ এবং বিভিন্ন্য সময় কাল পরিভ্রমণ শেষে পৌছে মানবজাতির প্রাচীনতম আবিষ্কৃত পূর্বপুরুষ লুসি (Lucy) এর সময়ে। এবং তার সঙ্গে আঙ্গুল স্পর্শ করে।
এদিকে মি. জং তার দলবল নিয়ে ল্যাবে আসে এবং ভেতরে ঢুকার চেষ্টা করে। পিয়ের দেল রিও তার ফ্রান্স পুলিশ নিয়ে বাঁধা দিতে থাকে কিন্তু এক সময় মি. জং এর দল একটি ট্যাংঙ্ক বিধ্বংসী অস্ত্র M136 AT4 দিয়ে দরজা ধ্বংস করে ফেলে এবং মি. জং ল্যাবের ভেতরে প্রবেশ করে লুসির পিছন দিক থেকে পিস্তল তাক করে তাকে হত্যা করার উদ্দেশ্যে তার দিকে এগিয়ে যেতে থাকে এবং এক সময় গুলি চালায় লুসিকে উদ্দেশ্য করে, কিন্তু বুলেট আঘাত করার ঠিক আগ মুহূর্তে লুসি তার মস্তিষ্কের ব্যবহার ক্ষমতা 100% এ পৌছে এবং শূন্য বা স্থান-কাল সাংতত্যক (space time continuum) এর ভেতর অদৃশ্য হয়ে যায়। শুধু তার জামাকাপড় এবং অদ্ভুত রকম আকৃতির কালো সুপার কম্পিউটার পিছনে থেকে যায়। পিয়ের দেল রিও ভাঙ্গা দরজা দিয়ে প্রবেশ করে এবং মি. জং কে গুলি করে।  এরপর লুসির শরীর দ্বারা নির্মিত অস্বাভাবিক আকৃতি থেকে অধ্যাপক নরমান এর দিকে একটি মনোলিথিক ফ্ল্যাশ ড্রাইভ বাড়িয়ে ধরে  অধ্যাপক নরমান আবাক হয়ে সেটি নেয় তারপর আচমকা সেই অস্বাভাবিক আকৃতিটি ধুলো হয়ে মেঝেতে ছড়িয়ে পড়ে।  দেল রিও অধ্যাপক নরমান কে জিজ্ঞেস করেঃ লুসি কোথায়, সঙ্গে সঙ্গে দেল রিও এর মোবাইল ফোন শব্দ করে ওঠে এবং একটি টেক্সট বার্তা দেখা যায় ফোনের পর্দায় "আমি সব জায়গায় আছি" মাথার উপরে থেকে লুসির গলার শব্দ ভেসে আসে সে অধ্যাপক নরমান কে বলতে থাকে,"বিলিয়ন বছর আগে আমাদের কে জীবন দেওয়া হয়েছিল। এখন আপনি জানেন এটি দিয়ে কি করতে পারবেন."
অভিনেতা-অভিনেত্রী
150px|thumbnail|right|স্কারলেট জোহানসন।
গ্যালারি
<Gallery> Scarlett Johansson in Kuwait 01b.jpg|:স্কারলেট জোহানসন Morgan Freeman.0870.jpg|:মর্গান ফ্রিম্যান Choi Min-sik.jpg|:চৌ মিন-সিক Johan Philip (Pilou) Asbæk (Berlin Film Festival 2010).jpg|:পাইলু আসবেক AnaleighTiptonTIFFSept2011.jpg|:এনালেইঘ টিপটন Amr Waked.jpg|:আমর ওয়াকেড লুসি চলচ্চিত্রের পোস্টার ১.jpg|::পোস্টার ১ লুসি চলচ্চিত্রের পোস্টার ২.jpg|::পোস্টার ২ লুসি চলচ্চিত্রের পোস্টার.JPG|::পোস্টার ৩ </Gallery>
চিত্রন্যাট্য রচনা
১০০px|thumbnail|right| লুক বেসসন,পরিচালক,প্রযোজক এবং চিত্রন্যাট্য রচয়িতা।
লুক বেসসন এই কাহিনির রচয়িতা, তিনি বলেছেন যে তিনি চেয়েছিলেন লুসি-র প্রথম অংশ হবে লেওঁ: দ্য প্রফেশনাল এর মত দ্বিতীয় অংশ হবে Inception এর মত এবং তৃতীয় অংশ হবে ২০০১: আ স্পেস অডিসি (চলচ্চিত্র) এর মত। তিনি বলেন যে তিনি খুব অবাক হয়েছিলেন যখন প্রথম জানলেন যে মানবজাতির প্রাচীনতম আবিষ্কৃত পূর্বপুরুষ লুসি একটি মহিলা লুসি (অস্ট্রালোপিথেকাস) এর মস্তিষ্ক এর ওজন মাত্র ৪০০ গ্রাম, অথচ বর্তমান আধুনিক যুগের মানুষের মস্তিষ্ক এর ওজন ১.৪ কেজি প্রায়। তিনি আরও আগ্রহি হয়ে উঠেন যখন জানতে পারেন একটি শরীরীও কোষ প্রতি সেকেন্ডে ১০০০ বার্তা পাঠাতে পারে এবং আমাদের শরীরের মধ্যে ১০০ বিলিয়ন কোষ আছে, তিনি বলেন 'আমার জন্য এটা ছিল খুব বড় একটা অভূতপূর্ব ব্যাপার"। তবে তিনি মস্তিষ্ক নিয়ে কোন তথ্যচিত্র বানাতে চান নি, তাই তিনি বৈজ্ঞানিক কল্প-কাহিনী ভিত্তিক বিনোদন সমৃদ্ধ চলচ্চিত্র বানাতে মনোনিবেশ করেছেন যেটা তার কাছে মনে হয়েছে "আজকাল অনেকটা বিরল "। তিনি আরও বলেন আমার লক্ষ্য ছিল একটি অ্যাকশান ধর্মী চলচ্চিত্র বানানো যার সাথে থাকবে একটি বিশেষ তাৎপর্য। মূলত এটি আমাদের নিজেদের কথা, যা আমরা পূর্বপুরুষদের কাছ থেকে পেয়েছি এবং যা শিখেছি।   অস্ট্রালোপিথেকাস লুসির একটি কম্পিউটার অ্যানিমেটেড (Computer_animated)  চিত্র চলচ্চিত্রে দেখানো হয়েছে। যার মডেল টি নেওয়া হয়েছে 2001:A Space Odyssey থেকে।
বাজেট এবং চিত্রগ্রহণ
লুসি ২০১৩ সালের দ্বিতীয় সর্বউচ্চ বাজেটের ফরাসি চলচ্চিত্র যার অনুমানিক বাজেট ছিল ৪৯ মিলিয়ন ইউরো। ইহা ইউরোপাকর্প প্রযোজনা সংস্থার বড় প্রোডাকশন গুলর ভেতর একটি। লুক বেসসন ২০০০ সালে এই ইউরোপাকর্প প্রযোজনা সংস্থাটির পত্তন করেন । ইউরোপাকর্প এর প্রধান নির্বাহী কর্মকর্তা ক্রিস্টোফার ল্যাম্বার্ট বলেন, এই চলচ্চিত্রটির বাজেট ছিল তাদের কোম্পানীর ইতিহাসে সর্বোচ্চ বড় বাজেট
প্রধান ফটোগ্রাফি শুরু হয় ২০১৩ সালের সেপ্টেম্বর মাসে প্যারিসের উপকণ্ঠে অবস্থিত একটি নতুন মেগা স্টুডিও তে যার নাম Cité du Cinéma । ৫ই সেপ্টেম্বর ২০১৩ উত্তর ফ্রান্সের cliffs of Étretat এ শুটিং করা হয়. তাইপে, তাইওয়ান এ চিত্রগ্রহণ শুরু হয় ২১শে অক্টোবর ২০১৩ এবং এগারো দিন ধরে চলে. তাইপে ১০১, বিশ্বের সবচেয়ে লম্বা বিল্ডিং গুলোর একটি, এখানেও একটি অংশের শুটিং হয়। চলচ্চিত্রর কিছু নির্বাচিত অংশ আইম্যাক্স ক্যামেরা দিয়ে শুট করা হয়েছিল.
সঙ্গীত এবং সাউন্ডট্র্যাক
চলচ্চিত্রটির সাউন্ডট্রাক এবং মূল সঙ্গিত বা চলচ্চিত্রের স্কোর তৈরি করেছেন Éric Serra, উনি আগেও বেসসন এর অন্য মুভিতে কাজ করেছেন যেমনঃ The Fifth Element, The Lady, Arthur and the Invisibles এবং Arthur 3: The War of the Two Worlds
ব্যাক লট মিউজিক (Back Lot Music) ২২ জুলাই ২০১৪ সাউন্ডট্র্যাক প্রকাশ করে
ভিজুয়্যাল এফেক্টস
অধিকাংশ ভিজুয়্যাল এফেক্টস সৃষ্টি করে Industrial Light & Magic(ILM) পরবত্তিতে গাড়ির পেছনে ছোটা ও ধাওয়া করার দৃশ্য করছে Rodeo FX জ্যেষ্ঠ ভিজুয়্যাল এফেক্টস সুপারভাইজার নিকোলাস ব্রুকস, এর অধিনে এ সকল কাজ সম্পন্য হয়। জুলাই ২০১৩ ILM এই প্রকল্পের কাজ শুরু করে ইউরোপাকর্প এর ল্যাম্বার্ট এর মতে, বেসসন যে সব ছবি পরিচালনা করেছে তার ভেতর লুসি-তে সবচেয়ে বেশি ভিজুয়্যাল এফেক্টস আছে.
বিপণন
প্রেক্ষাগৃহে এবং প্রচারনার জন্য লুসি র জন্য বেশ কিছু প্রিন্ট ও ডিজিটাল পোস্টার প্রকাশ করে পরিবেশক প্রতিষ্ঠান ইউনিভার্সাল পিকচার। ট্যাগলাইন ছিল 'একজন এভারেজ ব্যক্তি তার মস্তিষ্কের ক্ষমতা 10% ব্যবহার করে, "কল্পনা করুন সে 100% দিয়ে কি করতে পারে ' ১৫ই আগস্ট,২০১৪ ইউনিভার্সাল প্রেক্ষাগৃহে মুক্তির জন্য দুটি পোস্টার প্রকাশ করে।  পোস্টার দুটি Jim Carrey এবং Jeff Daniels এর টুইটার অ্যাকাউন্ট থেকে টুইট  করা হয়.
এই চলচ্চিত্রর (লুসি) প্রথম ট্রেলার মুক্তি পায় ২ রা এপ্রিল ২০১৪।
বক্স অফিস
২৫শে জুলাই ২০১৪ লুসি মার্কিন যুক্তরাষ্ট্রর ৩১৭২ টি হলে মুক্তি পায়। মুক্তি পাবার সপ্তাহে এটি $১৭,০৮৮,১১০ আয় করে । প্রথম সপ্তাহে আয়ের দিক থেকে এটি টপ স্থান দখল করে হারকিউলিস নামের ছায়াছবি টিকে পেছনে ফেলে। ছবিটি (লুসি) যেমন ব্যবসা করবে বলে বিশেষজ্ঞ ধারণা করেছিল প্রাথমিক ভাবে তার থেকে ভাল ব্যবসা করে।  এদিকে ফ্রান্সের ভেতর প্রথম সপ্তাহ শেষে বক্স অফিসে আয় হয় $ ৪৩,৮৯৯,৩৪০ অর্থাৎ সেখানেও টপ স্থানে এবং হারকিউলিস ২য় স্থানে ছিল। আগস্ট মাসের  ৮ তারিখ বিশ্বব্যাপী মুক্তি পায়, প্রায় সব খানেই বক্স অফিসের এক নম্বর ছবি হিসাবে চলে।
সমালোচনা
সমালোচকরা এই চলচ্চিত্রর কাহিনিতে মস্তিষ্কের ক্ষমতার দশ শতাংশ ব্যবহার হয় বলে যে মিথ আছে তা ব্যবহার করার কারণে লুসি কে শুধুই বিনোদন মূলক এবং অর্থহীন কাহিনি বলে অভিহিত করে।  প্রাথমিক ভাবে দেখা যায় ১৮৮ টি রিভিউ এর ভেতর ৬৫% এর পক্ষে বলেছে। এবং ১০ এর ভেতর ৬.১ রেটিং পেয়েছে।  ফরাসি ওয়েবসাইট Cinémur তে ৮৫% পজিটিভ স্কোর পায়
চলচ্চিত্রটি মুক্তি পাবার পর এর ট্রেলার নিয়ে সমালোচনা হয়েছে । চলচ্চিত্রটি বাস্তবে যা সেই হিসাবে এর ট্রেলার সম্পূর্ণ ভিন্ন ধারণা দিয়েছে বলে শ্রেণীকরণ করা হয়ঃ উদাহরণস্বরূপ পুরা চলচ্চিত্রে ভরপুর অ্যাকশন ছিল না।
বিতর্ক
২৩শে অক্টোবর ২০১৪, হলিউড রিপোর্টারের একটি প্রতিবেদনে প্রকাশ পায়, অতিরিক্ত মিডিয়া মনোযোগ এর কারণে বেসসন ক্ষুব্ধ হয়ে উঠেছিলেন। শুটিংএ ক্রমাগত বিঘ্ন ঘটছিল তাই তিনি খুব হতাশ হয়ে পড়েছিলেন এবং তাইপে ছেড়ে অন্য কোথাও শুটিং করবেন বলে রিপোর্ট এসেছিল।  বেসসন বলেছিলেন ক্রমাগত সংবাদিক এবং ফটোগ্রাফারদের অনধিকারপ্রবেশ এর কারণে  রাতের বেলা শুটিং করা ছিল যেন দুঃস্বপ্ন,তবে পরবর্তীতে বেসসন তাইওয়ান ছেড়ে চলে যেতে চেয়েছিলেন বলে যে সংবাদ রটেছিল সেটাকে তিনি ভুল সংবাদ বলে অভিহিত করেন।
গ্রাফিক উপন্যাস এবং সম্ভাব্য পরবর্তি পর্ব
হলিউড সাংবাদিক Nikki Finke তার চলচ্চিত্র শিল্প ব্লগে ২৬শে জুলাই ২০১৪ একটি পোস্ট দেয় তাতে সে বলে যে "আগস্ট মাসের দিকে লুসি-র চার অধ্যায় এর একটি গ্রাফিক উপন্যাস অনলাইনে প্রকাশ করা হবে" সিনেমার আন্তর্জাতিক  অফিসিয়াল ওয়েবসাইট এ গ্রাফিক উপন্যাসের প্রথম অধ্যায় প্রকাশিত  হবে, উপন্যাসের এবং মুভির গল্প উপাদান একই হবে
বেসসন এর একটি সাক্ষাৎকার নেন WonderCon সময়কাল এপ্রিল ২০১৪, সেখানে জানতে চাওয়া হয় লুসি-র পরবর্তি পর্বর সম্ভাবনা সম্পর্কে। তিনি বলেন "আপনি দেখতে পাবেন লুসি এর সাথে ছবিটা শেষ হয়ে গেছে। আমি জানি না কীভাবে এর পর্ব বানানো সম্ভব, কিন্তু যদি চলচ্চিত্রটা তেমন হয়, আমি এটা সম্পর্কে চিন্তা করবো " ১৮ই আগস্ট২০১৪ তাইপে তে চলচ্চিত্রটির প্রচারকার্য চালানোর সময় বেসসন আবার ও  সম্ভাব্য পরবর্তি পর্ব  সমন্ধে মন্তব্য করেন, এসময় তিনি বলেন আমি দেখছি না কীভাবে এটা করা সম্ভবব,  এটা সেভাবে তৈরি হয়নি,  যদি তেমন ভাল কিছু পাই তাহলে হয়ত করবো। কিন্তু এখন এই মুহুত্তে আমার এই বিষয়ে কোন ভাবনাও নাই। আসলে লুসির পরের পর্ব হবার সম্ভাবনা কম।
২০২১ ইন্ডিয়ান প্রিমিয়ার লিগ কর্মকর্তা পরিবর্তনের তালিকা
অ-পরিবর্তিত খেলোয়াড়
অপরিবর্তিত খেলোয়াড়দের নাম ঘোষণা করা হয় ২০ জানুয়ারি ২০২১।
নিলাম
নিলামটি অনুষ্ঠিত হয় ১৮ ফেব্রুয়ারি ২০২১ তারিখে চেন্নাইতে. নিলামের জন্য প্রাথমিকভাবে মোট ১০৯৭ জন খেলোয়াড় নিবন্ধিত হন যার মধ্য থেকে ১২৫ জন বিদেশী খেলোয়াড় ও সহযোগী সদস্য দেশের তিনজন খেলোয়াড় সহ মোট ২৯২ জন খেলোয়াড়কে নিলামের মাধ্যমে নির্বাচিত করা হয়।
তথ্যসূত্র
IPL 2021 Auction: Complete list of sold, unsold players with their Price & Team IPL 2021 Auction - ipllivestreams.com
আবু আব্রাহাম
আতাপুরাথু ম্যাথিউ আব্রাহাম (ആറ്റുപുറത്ത്മാത്യു ഏബ്രഹാം; (১৯২৪ সালের ১১ জুন-২০০২ সালের ১ ডিসেম্বর), ছদ্ম নাম আবু হচ্ছেন একজন ভারতীয় কার্টুনিস্ট, সাংবাদিক এবং গ্রন্থাকার। তিনি আজীবন ধরে নাস্তিক এবং যুক্তিবাদী ছিলেন।
প্রাথমিক জীবন
তিনি কেরালার মালেলেকারাতে জন্মগ্রহণ করেন তিনি এ.এম. ম্যাথু ও কান্তম্মার সন্তান। আবু 3 বছর বয়সে কার্টুন তৈরি করতে শুরু করেন। ত্রিভেন্দ্রম বিশ্ববিদ্যালয়ে ফরাসি, গণিত এবং ইংরেজি শিক্ষার পর ১৯৪৫ সালে স্নাতক সমাপ্ত করেন। তিনি টেনিস চ্যাম্পিয়ন হয়েছিলেন। তিনি বোম্বেতে চলে যান যেখানে তিনি বোম্বে ক্রনিকলের একটি সাংবাদিক হিসেবে কাজ শুরু করেন। ১৯৫১ সালে তৎকালীন ভারতের বিখ্যাত কার্টুনিস্ট কে শংকর পিল্লাই দ্বারা আমন্ত্রিত হয়েছিলেন, এরপর তিনি শঙ্করের সাপ্তাহিক পত্রিকায় কাজ করার জন্য নয়া দিল্লিতে যান।
লণ্ডনে কাজ
১৯৫৩ সালে তিনি লন্ডন স্টার ফ্রেড জসের সাথে সাক্ষাত করেন, যিনি তাকে লন্ডনে যাওয়ার জন্য উৎসাহিত করেন। ১৯৫৩ সালের গ্রীষ্মে; ৩২ বছর বয়সে, আবু লন্ডনে এসেছিলেন এবং অবিলম্বে পাঞ্চ ম্যাগাজিন এবং দৈনিক স্কেচে কার্টুন বিক্রি শুরু করেন এবং কলম নাম 'আব্রাহাম' ব্যবহার করে ' প্রত্যেকের লন্ডন মতামত এবং পূর্ব বিশ্ব নামক পার্থিব উপাদানে অবদান রাখা শুরু করেন ১৯৫৬ সালে, দুটো কার্টুন ট্রিবিউনে দুটি কার্টুন প্রকাশিত হওয়ার পর; অবজার্ভারের সম্পাদক ডেভিড এস্টোর তাকে একটি ব্যক্তিগত চিঠি পাঠান। চিঠিতে তাকে রাজনৈতিক কার্টুনিস্ট হিসেবে স্থায়ী চাকরির প্রস্তাবনা দেওয়া হয়। তাকে তার ছদ্মনাম আব্রাহামের পরিবর্তন করতে অনুরোধ করা হয়, কারণ এটা তার ক্যারিয়ারে সমস্যা সৃষ্টি করতে পারে। তাই তিনি স্কুল ছাত্র আবুকে ছদ্মনাম হিসেবে ব্যবহার করা শুরু করেন।
১৯৬২ সালে কিউবাতে তিনি চে গুয়েভারাকে আকেঁন এবং ফিদেল কাস্ত্রোর সাথে নাইটক্লাবে তিন ঘণ্টা কাটান।
১৯৬৬ সালের সেপ্টেম্বরে, আবু দাউ দ্যা গার্ডিয়ানে চলে আসেন এবং ট্রিবিউনে সাপ্তাহিক কার্টুনে যোগদান শুরু করেন। 1968 সালে তিনি সংযোজন করেন ''ভার্ডিক্টস অব ভিয়েটনাম'।' এটি ভিয়েতনাম যুদ্ধ সম্পর্কে কার্টুনের একটি সংগ্রহ।
ভারতে প্রত্যাবর্তন
তিনি ১৯৬৯ সালে ইন্ডিয়ান এক্সপ্রেসের রাজনৈতিক কার্টুনিস্ট হিসেবে কাজ করার জন্য তৎকালীন প্রথম স্ত্রী (সরোজিনী, পরবর্তীতে তিনি তালাক দিয়েছিলেন) এবং দুই কন্যা, আয়শা ও জানকীকে নিয়ে ভারতে ফিরে আসেন। ১৯৭০ সালে তিনি একটি নোয়া আর্কের উপর নির্মিত নো আর্ক্স নামের একটি ছোট্ট চলচ্চিত্রের জন্য ব্রিটিশ ছায়াছবি কর্তৃক বিশেষ পুরস্কার লাভ করেন। ১৯৭২ থেকে ১৯৭৮ সাল পর্যন্ত তিনি ভারতীয় সংসদের উচ্চকক্ষ রাজ্যসভা সদস্য পদে মনোনীত হন।
আবু আব্রাহামের কার্টুনদের চিহ্নিতকরণ ছিল রাজনীতিতে দুর্নীতির ওপর তাদের নিষ্ঠুর আক্রমণ। ১৯৮১ সাল থেকে, আবু একটি ফ্রিল্যান্সার হিসেবে কাজ করেন, তিনি বিভিন্ন পত্রিকায় তার কাজকে সিন্ডিকেট করে এবং একটি নতুন স্ট্রিপ কার্টুন, লবণ ও পেপার তৈরি করেন। এই দার্শনিক স্ট্রিটের মধ্যে কাক এবং হাতি রাজনৈতিক কার্টুনগুলি থেকে শুরু করতে শুরু করেন, তার কন্যা আয়েশা আব্রাহামের মতে 1988 সালে আবু কেরালা ফিরে আসেন। তিনি ২০০২ সালের ১ ডিসেম্বর মারা যান। তার মৃত্যুতে রাজ্যসভায় দুই মিনিটের নীরবতা পালন করা হয়েছিল এবং পূর্ণ রাষ্ট্রীয় সম্মানে তাকে সমাহিত করা হয়েছিল।
ডা. খাস্তগীর সরকারি বালিকা উচ্চ বিদ্যালয়
'''ডা. খাস্তগীর সরকারি বালিকা বিদ্যালয়''' বাংলাদেশের চট্টগ্রাম জেলায় অবস্থিত একটি সরকারি বালিকা বিদ্যালয়। এটি চট্টগ্রামের প্রাচীনতম এবং অন্যতম প্রথম বালিকা বিদ্যালয়।
ইতিহাস
উনিশ শতকের ব্রাহ্ম আন্দোলনের অন্যতম নেতা অন্নদাচরণ খাস্তগীর ১৮৭৮ সালে চট্টগ্রামের বর্তমান জামাল খান সড়কে একটি ভার্নাকুলার মাধ্যমিক বিদ্যালয় প্রতিষ্ঠা করেন। এরপর অন্নদাচরণের জামাতা, চট্টগ্রামের সামাজিক আন্দোলনের পথিকৃৎ যাত্রামোহন সেন তার স্মৃতি রক্ষার জন্যে একে ইংরেজি উচ্চ বিদ্যালয়ে উন্নীত করার লক্ষে একটি বিদ্যালয় নির্মাণ করেন। বিংশ শতকের শুরুর দিকে ১৯০৭ সালে তিনি এই বিদ্যালয়কে জমি ও ভবন দান করেন এবং নাম দেওয়া হয় অন্নদাচরণ খাস্তগীর বালিকা উচ্চ বিদ্যালয়। একই বছর, এটি সরকারী বিদ্যালয় হিসেবে ঘোষণা করা হয়। যিনি ডঃ খাস্তগীরের তৃতীয় কন্যা বিনোদিনীকে বিয়ে করেছিলেন, ১৯০৭ সালে এই স্কুলটি এককভাবে মেয়েদের জন্য তৈরি করেছিলেন এবং এটি নামকরণ করেন খাস্তগীর বালিকা বিদ্যালয় । ১৯০৬ সালে বিনোদিনী তার শ্বশুরবাড়িতে মারা যায়।  এর পর জেএম সেন এটিকে একটি উচ্চ ইংরেজি বিদ্যালয়ে উন্নীত করার জন্য সাত একর জমি এবং একটি বিল্ডিং অনুদান দিয়েছিলেন, পরে এটি সরকার কর্তৃক ভর্তুকি লাভ করে এবং ডঃ খাস্তগীরের সরকারী উচ্চ ইংলিশ স্কুল গার্লস হিসাবে নামকরণ করে।
২০০৭ সালে স্কুলটি তে ১০০ বছর পুর্তি পালন করা হয়েছে। সেই সময়ে অনেক প্রাক্তন শিক্ষার্থী দীর্ঘ তিন দিন ধরে উদ্‌যাপন করেছিল। তখন পুরো ক্যাম্পাস জুড়ে সারা রাত বিভিন্ন রংরে আলোর বাতি সমারোহ ছিল। এবং প্রায় ২ হাজার মোমবাতি জ্বালিয়ে এই উদ্‌যাপনের সমাপ্তি ঘটে, এতে অংশগ্রহণকারী শিক্ষার্থী, শিক্ষক এবং অতিথিরা ঠাকুরের "পুরানো সেই দিনের কথা" গেয়েছিলেন।
মাত্র তিন জন শিক্ষার্থী (আন্না সেন, প্রেম কুসুম এবং জুনি) নিয়ে যাত্রা করে। চট্টগ্রামের পাশাপাশি দেশের অন্যতম প্রাচীন ও মর্যাদাপূর্ণ বিদ্যালয়। স্কুলটি একাডেমিক দিক দেয়ে শ্রেষ্ঠত্ব, অতিরিক্ত পাঠ্যক্রমিক ক্রিয়াকলাপ এবং মেয়েদের শিক্ষার বিকাশের জন্য খ্যাতি ও সম্মান অর্জন করেছে।
সু্যোগ - সুবিধা
বিদ্যালয়ের খেলার মাঠ, কম্পিউটার ল্যাব, সায়েন্স ল্যাব, হল ও মিলনায়তন সহ একটি বড় ব্যায়ামাগার রয়েছে।
শিক্ষাবিদগণ
বছরে তিনটি একাডেমিক পদ রয়েছে। প্রথম শব্দটি জানুয়ারিতে শুরু হয় এবং এপ্রিলের শেষের দিকে। দ্বিতীয়টি জুনের দিকে শুরু হয়ে আগস্টের শেষের দিকে শেষ হয়। চূড়ান্ত মেয়াদটি সেপ্টেম্বরের মাঝামাঝি থেকে শুরু হয়ে নভেম্বরের শুরুতে শেষ হয়।
শিক্ষার্থীদের প্রথম মেয়াদ শেষে গ্রীষ্মের ছুটি এবং চূড়ান্ত মেয়াদ শেষে শীতের ছুটি থাকে।
শিপ্টিং
বিপুল সংখ্যক শিক্ষার্থীর কারণে বিদ্যালয়টি দুটি শিফটে বিভক্ত। সকালের শিফট সকাল 7 টা থেকে শুরু হয়ে দুপুরে শেষ হয়। দিনের শিফট বিকেলে শুরু হয় এবং বিকেল সাড়ে ৪ টার দিকে শেষ হয়।
স্কুলের শিক্ষার্থীদের জন্য বর্ণময় ইউনিফর্ম  রয়েছে। যেমনঃ নীল কামিজ পরে মর্নিং শিফট এর শিক্ষার্থীরা; দিনের শিফ্টের শিক্ষার্থীরা  সবুজ কামিজ পরেন, সাদা সালোয়ার, সাদা স্কার্ফ, সাদা ক্রস-বেল্ট এবং একটি আলাদা রেড বেল্ট। মেয়েরা সাদা ফিতা দিয়ে চুল বেঁধে।
ধর্মানুষ্ঠান
উভয় শিফট প্রার্থনা, শপথ এবং মহড়ার এক অনন্য অনুষ্ঠান দিয়ে শুরু হয়। বিদ্যালয়ের দুটি নিয়মিত তিহ্যবাহী ড্রিলগুলি "রুমাল নৃত্য" (আক্ষরিক অর্থ রুমাল দিয়ে নাচানো) এবং কাজী নজরুল ইসলামের "রণ সংগীত" (আক্ষরিক অর্থে যুদ্ধের গান)) হিসাবে পরিচিত।
সোসাইটি
বিদ্যালয়টি একটি অলাভজনক বাংলাদেশী সংস্থা বিশ্ব শাহিতো কেন্দ্রোর সাথে একটি পাঠ্য গ্রুপ পরিচালনা করে যা পাঠকে উত্সাহ দেয়।
খেলাধুলা এবং উদ্‌যাপন
থাম্ব|শহীদ মিনার স্কুলে ড্রিলগুলির বার্ষিক ক্রীড়া দিবস কর্মক্ষমতা রয়েছে। প্রথম মেয়াদে, বালিকারা ড্রিলের প্রস্তুতির জন্য স্কুল থেকে প্রায় এক মাস সময় নেয়। সাধারণত গ্রেড় ৬ষ্ঠ থেকে ৮ ম শ্রেণি পর্যন্ত মেয়েরা এটি সম্পাদন করে। বালিকাদের সঙ্গে যেমন Luddi হিসাবে কয়েক গোষ্ঠী, বিভক্ত হয় kartals, জিপসি খঞ্জনি ও Canes সঙ্গে Lathi।
বিদ্যালয়টি বার্ষিক সাংস্কৃতিক দিবস উদ্‌যাপন করে, যার মাধ্যমে বিদ্যালয়ের জাতীয়ভাবে প্রশংসিত শিশু শিল্পীদের অনেকেই সংগীত, নৃত্য, নাটক, কবিতা ইত্যাদি পরিবেশন করেন ।এটিকে ফেয়ারওয়েল ডে বলা হয়, কারণ শোটি সিনিয়র স্কুল লিভারদের শ্রদ্ধা হিসাবে আয়োজিত হয়।
শিক্ষাগত কৃতিত্ব
বর্তমানে এটি চট্টগ্রামের শীর্ষস্থানীয় বিদ্যালয়গুলির তালিকায় রয়েছে। ২০০৫ সালে এটি এসএসসি পরীক্ষার ফলাফলে চট্টগ্রাম শিক্ষা বোর্ডে সেরা বিদ্যালয়ের মর্যাদা লাভ করে।
পিতল
right|thumb|250px|পিতলের তৈরি নকশাকৃত পেপারওয়েট (বামে)। পিতল এক প্রকারের সংকর ধাতু যা দস্তা ও তামার সংমিশ্রণে তৈরি করা হয়। পিতলে তামা ও দস্তার পরিমাণে তারতম্য ঘটতে পারে এবং এর ফলে বিভিন্ন বৈশিষ্ট্যের বিভিন্ন ধরনের পিতল তৈরি সম্ভব। চীনে খ্রিষ্টপূর্ব ৫০০ অব্দ পূর্বেও পিতলের ব্যবহার দেখা যায়।
উৎপাদন
তামার গলনাংক ১০৮৩ ডিগ্রী সেলসিয়াস, অন্যদিকে দস্তার স্ফুটনাঙ্ক ৯০৭ ডিগ্রী সেলসিয়াস, তাই প্রথমে ক্রুসবলে উচ্চ তাপ প্রয়োগে তামা গলানো হয়। অতঃপর তরল তামায় যথাযথ অনুপাতে দস্তা যোগ করা হয়। এ পর্যায়ে কিছু দস্তা বাষ্পাকারে নষ্ট হতে পারে। দস্তা মেশানোর পর প্রয়োজন হলে অন্য কোন ধাতু মেশানো যেতে পারে, যেমন সীসা বা অ্যালুমিনিয়াম। অতঃপর তরল মিশ্রণকে যথাযথ আকৃতির ছাঁচে ঢেলে পিতলের বিলেট বা স্ল্যাব তৈরী করা হয়। কোল্ড-রোলিং পদ্ধতিতে পিতলের পাত তৈরী করা হয়।
গঠন
পিতল এবং ব্রোঞ্জ একই পদার্থ নয়। পিতল হল তামা ও দস্তার সংকর। সাধারণত পিতলে ৬৭ শতাংশ তামা এবং ৩৩ শতাংশ দস্তা থাকে। তবে এতে ৫৫ থেকে ৯৫ শতাংশ পর্যন্ত তামা থাকতে পারে। অন্যদিকে দস্তার পরিমাণ ৫ থেকে ৪০ শতাংশ পর্যন্ত হতে পারে। তামার পরিমাণ বেশি হলে স্বর্ণালী পিতলে গোলাপী আভা দেখা দেয়। অন্যদিকে দস্তার অনুপাত বাড়ানো হলে রূপালী আভা দেখা দেয়। পিতলের সংকরায়নে সাধারণত কিছু সীসা যুক্ত করা যেতে পারে। পিতলে প্রায় ২ শতাংশ সীসা যুক্ত হতে পারে। সীসা যুক্ত করা হলে পিতলের যান্ত্রিক উপযোগিতা বৃদ্ধি পায়।  সীসা ছাড়াও পিতলে অন্য ধাতু বা মৌল হিসেবে সামান্য সিলিকন, ম্যাঙ্গানিজ, আর্সেনিক, ফসফরাস ও অ্যালুমিনিয়াম থাকতে পারে।
ধর্ম
পিতল একটি ধাতব পদার্থ। এর ঘনত্ব কমবেশি ৮.৫ গ্রাম/কিউবিক সেন্টিমিটার। পিতলে সহজে অক্সিডেশন হয় না ও ক্ষয় প্রাপ্ত হয় না। এটি ব্যাক্টেরিয়া প্রতিরোধকও বটে। তাই থালা-বাসন তৈরীতে এটির ব্যবহার সুপ্রচুর। ব্রোঞ্জ বা দস্তার চেয়ে এর গলনাংক উচ্চতর। পিতলের গলনাংক ৯০০ থেকে ৯৪০ ডিগ্রী সেলসিয়াস। চুম্বক দ্বারা পিতল আকৃষ্ট হয় না। ঘর্ষণে সহজে বিদ্দুচ্চমক সৃষ্টি হয় না। এটি তাপ সুপরিবাহী।
ব্যবহার
ধারণা করা হয় পিতল প্রাগৈতিহাসিক যুগ থেকে ব্যবহৃত হয়ে আসছে। মূর্তিপূজকরা পিতলের মূর্তি তৈরী করে মন্দিরে এবং ঘরে রাখে। বুদ্ধের অনেক মূর্তি পিতল দিয়ে তৈরী। সোনার মত উজ্জ্বল দেখতে বলে পিতলকে অলঙ্করণে ব্যবহার করা হয়। এছাড়া স্বল্প ঘর্ষণের বস্তু যেমন তালা, গিয়ার, বেয়ারিং, দরজার হাতল, গুলির খোসা ও ভাল্বে, পিতল দিয়ে বারা তৈরী করা হয়। বাদ্যযন্ত্রে এবং বিদ্যুতের ও পানির লাইনের কাজে এটিকে ব্যবহার করা হয়।
কওমি মাদ্রাসা
থাম্ব|[[দারুল উলুম হাটহাজারী, বাংলাদেশের প্রথম কওমি মাদ্রাসা]]
কওমি মাদ্রাসা বাংলাদেশে প্রচলিত প্রধান দুই ধারার মাদ্রাসার মধ্যে একটি। আহলুস সুন্নাহ ওয়াল জামাআত ও দারুল উলুম দেওবন্দের আদর্শ, মূলনীতি ও মত-পথের অনুসরণে মুসলিম জনসাধারণের আর্থিক সহায়তায় আলেমদের মাধ্যমে প্রতিষ্ঠিত ও পরিচালিত ইসলামি শিক্ষাকেন্দ্রকে কওমি মাদ্রাসা বলা হয়। ১৮৬৬ সালে দারুল উলুম দেওবন্দের গোড়াপত্তনের মাধ্যমে এধরনের শিক্ষা পদ্ধতির সূচনা হয়। দারুল উলুম দেওবন্দের অনুসরণে ১৯০১ সালে দারুল উলুম হাটহাজারী প্রতিষ্ঠার মাধ্যমে বাংলাদেশে কওমি মাদ্রাসা শিক্ষার সূত্রপাত ঘটে। কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮-র মাধ্যমে কওমি মাদ্রাসা শিক্ষাকে সরকারি স্বীকৃতি প্রদান করা হয়। আল হাইআতুল উলয়া লিল জামিআতিল কওমিয়া বাংলাদেশ কওমি মাদ্রাসার সর্বোচ্চ কর্তৃপক্ষ। এর অধীনে সরকার স্বীকৃত ছয়টি শিক্ষাবোর্ড আছে। ২০২২ সালে শিক্ষামন্ত্রী দীপু মনির দেওয়া তথ্যমতে, বাংলাদেশে কওমি মাদ্রাসার সংখ্যা ১৯ হাজার ১৯৯টি।
সংজ্ঞা
কওমি ও মাদ্রাসা শব্দদ্বয় আরবি। কওম অর্থ জাতি, গোত্র, সম্প্রদায়, গোষ্ঠী ও জনগণ। কওমি শব্দের অর্থ জাতীয়। মাদ্রাসা অর্থ অধ্যয়নের স্থান, শিক্ষাপ্রতিষ্ঠান, বিদ্যাপীঠ। মুসলমানদের ধর্ম ও সংস্কৃতি সংক্রান্ত উচ্চশিক্ষাকেন্দ্রকে মাদ্রাসা বলা হয়। সুতরাং কওমি মাদ্রাসা মানে জাতীয় শিক্ষাপ্রতিষ্ঠান। যেহেতু কওমি মাদ্রাসাগুলো সরকারি অনুদানের পরিবর্তে মুসলিম জাতির অর্থানুকূল্যে জনসাধারণের কল্যাণে পরিচালিত হয়, তাই এই ধারার শিক্ষাপ্রতিষ্ঠানকে কওমি মাদ্রাসা বলা হয়। কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮-তে কওমি মাদ্রাসার সংজ্ঞায় বলা হয়েছে, কওমি মাদ্রাসা অর্থ আহলুস সুন্নাহ ওয়াল জামাআত ও দারুল উলুম দেওবন্দের আদর্শ, মূলনীতি ও মত-পথের অনুসরণে মুসলিম জনসাধারণের আর্থিক সহায়তায় উলামায়ে কেরামের মাধ্যমে প্রতিষ্ঠিত ও পরিচালিত ইলমে ওহির শিক্ষাকেন্দ্র। কারী মুহাম্মদ তৈয়ব কওমি মাদ্রাসার পূর্ণাঙ্গ পরিচয় দিতে গিয়ে বলেন, এ মাদ্রাসার সাথে সংশ্লিষ্ট ব্যক্তিরা ধর্মীয় দিক থেকে মুসলমান। আকিদাগত দিক থেকে আহলুস সুন্নাহ ওয়াল জামাআত। মাযহাবের দিক থেকে হানাফি। দর্শনের দিক থেকে আশআরি ও মাতুরিদি। মাশরাবের দিক থেকে সুফি। তরিকার দিক থেকে চিশতি ও নকশবন্দি। চিন্তাধারার দিক থেকে ওয়ালিউল্লাহি। মূলনীতির দিক থেকে কাসেমি। শাখাগত দিক থেকে রশিদি। সামগ্রিকতার দিক থেকে মাহমুদি এবং কেন্দ্রীয় নিসবতের দিক থেকে দেওবন্দি। ইসহাক ফরিদী বলেন, ঈমান, ইসলাম ও ইহসানের এক সমন্বিত শিক্ষাকেন্দ্রের নাম কওমি মাদ্রাসা। বাংলাপিডিয়ায় বলা হয়েছে, সরকারি সাহায্য ও প্রভাবমুক্ত এবং ধর্মপ্রাণ মুসলমানদের আর্থিক সহায়তায় প্রতিষ্ঠিত ও পরিচালিত মাদ্রাসাই কওমি মাদ্রাসা।
বৈশিষ্ট্য
কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮-তে কওমি মাদ্রাসার ৬টি স্বতন্ত্র বৈশিষ্ট্যের উল্লেখ করা হয়েছে। যথা:
ইন্দ্রনীল সেনগুপ্ত
ইন্দ্রনীল সেনগুপ্ত (Indraneil Sengupta; জন্ম: ১৯৭৪) একজন ভারতীয় অভিনেতা ও মডেল। সাধারণত খলনায়ক হিসেবে অভিনয় করেন।
ব্যক্তিগত জীবন
ইন্দ্রনীল সেনগুপ্তের জন্ম আসামের গুয়াহাটিতে ও বেড়ে উঠা ভারতের কলকাতায়। তিনি ২০০০ সালে মডেলিংয়ে কেরিয়ার গড়ার উদ্দেশ্যে মুম্বই শহরে যান। ২০০৮ খ্রিষ্টাব্দের ১লা মার্চ তিনি সহ-অভিনেত্রী বর্খা বিশট সেনগুপ্তের সাথে বিবাহ বন্ধনে আবদ্ধ হন। ২০১১ খ্রিষ্টাব্দের অক্টোবর মাসে তাদের মীরা নামক এক কন্যাসন্তানের জন্ম হয়।
পেশা
ইন্দ্রনীল সেনগুপ্ত মডেল হিসেবে ডিজাইনার রোহিত বল ও কোরিওগ্রাফার মার্ক রবিনসন ও অচলা সচদেবের সঙ্গে কাজ করেছেন। পরবর্তীকালে তিনি ফাল্গুনী পাঠক, জগজিৎ সিং, যেশুদাস প্রভৃতি ভারতীয় গায়কের মিউজিক অ্যালবামে কাজ করেন। তিনি স্টার প্লাসের প্যায়ার কে দো নাম...এক রাধা এক শ্যাম নামক ধারাবাহিকেও অভিনয় করেন। ২০০৪ খ্রিষ্টাব্দে তিনি শুকরিয়া: টিল ডেথ ডু আস অ্যাপার্ট নামক চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন। তিনি ২০০৮ সালে জানালা নামক চলচ্চিত্রে স্বস্তিকা মুখোপাধ্যায় বিপরীতে অভিনয়ে করে বাংলা চলচ্চিত্রে অভিনয় শুরু করেন।
কওমি মাদ্রাসা
প্রেক্ষাপট
১৮৫৭ সালে এটি প্রচার করা হয় যে, ইশ্বর ব্রিটিশদের পক্ষে আছেন বলেই তারা যুদ্ধে জয়লাভ করেছে। শিক্ষাব্যবস্থায় রদবদলের মাধ্যমে তারা সাধারণ জনগণকে খ্রিস্টধর্মে ধমার্ন্তরিত করতে প্ররোচিত ও উৎসাহিত করে। স্বাধীনতা সংগ্রাম, যুদ্ধ ও ইংরেজদের ষড়যন্ত্রের কারণে মুসলমানদের শিক্ষা ও সংস্কৃতি পর্যুদস্ত হয়ে পড়ে। ধর্মীয় শিক্ষা প্রতিষ্ঠানগুলোও পৃষ্টপোষকতার অভাবে ধ্বংস হয়ে যায়। মুসলিম সমাজে অনৈসলামিক সংস্কৃতি প্রভাব বিস্তার করে। এমতাবস্থায় আপাততঃ সশস্ত্র সংগ্রামের ধারা স্থগিত রেখে সাম্রাজ্যবাদ ও উপনিবেশবাদ বিরোধী স্বাধীনতা আন্দোলন ও ইসলামের চেতনায় একদল কর্মী তৈরির লক্ষ্যে ইমদাদুল্লাহ মুহাজিরে মক্কির ইঙ্গিতে ও কাসেম নানুতুবির নেতৃত্বে এবং সিপাহি বিদ্রোহে অংশগ্রহণকারী কয়েকজন ব্যক্তির মাধ্যমে ১৮৬৬ সালের ৩০ মে ভারতের উত্তরপ্রদেশস্থ সাহারানপুর জেলার দেওবন্দ নামক বস্তিতে সাত্তা মসজিদের প্রাঙ্গনে ছোট্ট একটি ডালিম গাছের ছায়ায় দারুল উলুম দেওবন্দের গোড়া পত্তন করা হয়।
ক্রমবিকাশ
দারুল উলুম দেওবন্দের গোড়াপত্তনের পর তার অনুকরণে আরও অনেক মাদ্রাসা গড়ে উঠা শুরু করে। ৬ মাস পর প্রতিষ্ঠিত হয় মাজাহির উলুম সাহারানপুর। বঙ্গ অঞ্চলের চট্টগ্রাম জেলার হাটহাজারী উপজেলায় আব্দুল ওয়াহেদ বাঙ্গালী, হাবিবুল্লাহ কুরাইশি, সুফি আজিজুর রহমান ও আব্দুল হামিদের সম্মিলিত প্রচেষ্টায় এবং আশরাফ আলী থানভীর অনুমতিতে ১৮৯৬ সালে অস্থায়ীভাবে এবং ১৯০১ সালে স্থায়ীভাবে দারুল উলুম হাটহাজারী প্রতিষ্ঠিত হয়। এটি বর্তমান বাংলাদেশের সর্বপ্রাচীন কওমি মাদ্রাসা এবং উম্মুল মাদারিস বা মাদ্রাসার জননীরূপে খ্যাত।
এরপর ১৯১১ সালে প্রতিষ্ঠিত হয় আল জামিয়াতুল আরবিয়াতুল ইসলামিয়া জিরি, ১৯১৩ সালে জামি'আ ইসলামিয়া আরাবিয়া তাঁতীবাজার, ১৯১৪ সালে সিলেটের গাছবাড়ি মাদ্রাসা, ১৯১৪ সালে জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়া ও ১৯৩৬ সালে ফরিদপুর জেলার জামিয়া ইসলামিয়া দারুল উলুম খাদেমুল ইসলাম গওহরডাঙ্গা আর ঢাকার জামিয়া হোসাইনিয়া আশরাফুল উলুম, বড় কাটরা প্রতিষ্ঠিত হয়। এছাড়া ১৯৪৩ সালে চট্টগ্রামের আল জামিয়াতুল ইসলামিয়া কাছেমুল উলুম চারিয়া, ১৯৩৭ সালে আল জামিয়া আল ইসলামিয়া পটিয়া, ১৯৪৫ সালে কিশোরগঞ্জের আল জামিয়াতুল ইমদাদিয়া, কিশোরগঞ্জ ও ১৯৫০ সালে জামিয়া কুরআনিয়া আরাবিয়া লালবাগ প্রতিষ্ঠিত হয়। এভাবে ১৯৬৪ সাল পর্যন্ত তৎকালীন পূর্ব পাকিস্তান তথা বর্তমান বাংলাদেশে প্রায় ৪৪৩টি কওমি মাদ্রাসা প্রতিষ্ঠিত হয়, যার মধ্যে ৫১টি দাওরায়ে হাদিস মাদ্রাসা ছিল।
শিক্ষা কমিশন
ব্রিটিশদের কাছ থেকে স্বাধীনতা লাভের পর ভারত ও পাকিস্তান নামে নতুন রাষ্ট্র সৃষ্টি হলে কওমি মাদ্রাসার সরকারি স্বীকৃতি লাভের জন্য তোড়জোড় শুরু হয়। পাকিস্তান আমলে সর্বপ্রথম আতহার আলী, ছিদ্দিক আহমদ, শামসুল হক ফরিদপুরী এ মাদ্রাসাগুলোর সরকারি স্বীকৃতির দাবি উত্থাপন করেন। আতহার আলী স্বীকৃতির বিল আনার জন্য শফি উসমানিকে চিঠি লিখেন, যা এখনো সংরক্ষিত আছে। বাংলাদেশের স্বাধীনতা উত্তর সময়ে আশির দশকে প্রতিষ্ঠিত হয় বেফাকুল মাদারিসিল আরাবিয়া বাংলাদেশ, যা সংক্ষেপে বেফাক নামে পরিচিত। প্রতিষ্ঠালগ্ন থেকে এটি স্বীকৃতির দাবি নিয়ে কাজ করতে থাকে। এক্ষেত্রে অগ্রগণ্য ভূমিকা পালন করেন হারুন ইসলামাবাদী, নূর উদ্দিন গহরপুরী, আবদুল জাব্বার জাহানাবাদী, আবুল ফাতাহ মুহাম্মদ ইয়াহইয়া সহ বেফাকের প্রমুখ দায়িত্বশীল ব্যক্তিবর্গ। বেফাকের প্রতিকূলতার কারণে আবদুল জাব্বার জাহানাবাদী তরুণদের মাধ্যমে স্বীকৃতির দাবি জোরালো করার চিন্তা করেন। ফলশ্রুতিতে নব্বইয়ের দশকে তার পৃষ্ঠপোষকতায় গড়ে উঠে ‘বাংলাদেশ কওমি মাদ্রাসা পরিষদ’ ও ‘কওমি মাদ্রাসা ছাত্র পরিষদ’। স্বীকৃতির দাবিতে জনমত তৈরির জন্য এই দুই সংগঠন ক্ষুদ্র পরিসরে প্রচার কাজ শুরু করে। ১৯৯২ সালের ২৯ মার্চ ঢাকা জেলা ক্রীড়া সমিতি মিলনায়তনে আয়োজিত ইসলামী ছাত্র মজলিসের কলেজ প্রতিনিধি সম্মেলনে কওমি মাদ্রাসা শিক্ষার সরকারি স্বীকৃতি সহ ১৩ দফা জাতীয় শিক্ষা দাবি উত্থাপন করা হয়। পরবর্তীতে সেই দাবিতে এক লক্ষ স্বাক্ষর সংগ্রহ করে তৎকালীন বিএনপি সরকারের শিক্ষামন্ত্রী বরাবর জমা দেয়া হয়। ২০০৫ সালের ১৫ এপ্রিল আজিজুল হক পল্টন ময়দানে ‘কওমি মাদ্রাসা জাতীয় ছাত্র কনভেশন’ আয়োজন করে স্বীকৃতির দাবি তুলে ধরেন।
থাম্ব|[[যায়যায়দিন|দৈনিক যায়যায়দিনে প্রকাশিত অনশন ও অবস্থান কর্মসূচির সংবাদ]]পরের বছর ২০০৬ সালের ১৬ আগস্ট থেকে ২০ আগস্ট পর্যন্ত তিনি ঢাকার মুক্তাঙ্গনে লাগাতার ৫ দিন অনশন ও অবস্থান কর্মসূচি পালন করেন। ৫ম দিন তৎকালীন প্রধানমন্ত্রী খালেদা জিয়া তার কার্যালয়ে একটি ওলামা সম্মেলন ডেকে কওমি মাদ্রাসার দাওরায়ে হাদিসের সনদকে মাস্টার্সের সমমান ঘোষণার আশ্বাস দিলে তিনি অবস্থান কর্মসূচি স্থগিত করেন। আজিজুল হকের এ কর্মসূচির ফলে স্বীকৃতির দাবি সর্বত্র ছড়িয়ে পড়ে এবং ব্যাপক জনমত তৈরি হয়। তার সাথে উবায়দুল হক, মুহিউদ্দীন খান, ফজলুল হক আমিনী, সৈয়দ ফজলুল করিম প্রমুখ একাত্মতা ঘোষণা করেন। কওমি মাদ্রাসার স্বকীয়তা রক্ষার প্রশ্নে আপোষহীন অবস্থান নেন মুফতি আব্দুর রহমান। খালেদা জিয়া তার সরকারের মেয়াদ শেষ হওয়ার পূর্ব মূহুর্তে কওমি সনদের রাষ্ট্রীয় স্বীকৃতির ঘোষণা দেন এবং ২০০৬ সালের ২০ ডিসেম্বর মন্ত্রণালয় এসংক্রান্ত গেজেটও প্রকাশ করে। তবে সেটি বাস্তবায়নের কোনো সুনির্দিষ্ট পদক্ষেপ গ্রহণের সময় বা সুযোগ ঐ সরকার পায়নি৷ তখন বিরোধী দল আওয়ামী লীগ এ দাবির সাথে একমত ছিলেন না। ২০০৯ সালে আওয়ামী লীগ সরকার গঠন করলে আওয়ামী লীগের ঘনিষ্ঠ হিসেবে পরিচিত ফরীদ উদ্দীন মাসঊদ ও রুহুল আমিনের মাধ্যমে এই স্বীকৃতির দাবি আবার সামনে আসে। শেখ হাসিনা ক্ষমতায় আসার পর প্রথমে ২৫ সদস্য এবং পরে ৬২ সদস্যের আলেমদের প্রতিনিধিদল তার সাথে সাক্ষাৎ করে কওমি মাদ্রাসার শিক্ষা সনদের স্বীকৃতির দাবি জানায়। প্রতিনিধিদলে আজিজুল হক ও শাহ আহমদ শফীও ছিলেন। ২০০৯ সাল থেকেই প্রধানমন্ত্রী আলেমদের সঙ্গে যে আলোচনার সূত্রপাত করেন, সেটি ২০১০ সালে গ্রহণ করা শিক্ষানীতিতেও স্থান পায়। ২০১২ সালে কওমি সনদের স্বীকৃতি বাস্তবায়নে শাহ আহমদ শফীর নেতৃত্বে বাংলাদেশ কওমি মাদ্রাসা শিক্ষা কমিশন গঠন করে সরকার।
সরকারি স্বীকৃতি
নানা প্রতিকূলতার কারণে কমিশনের কার্যক্রম বাধাগ্রস্ত হয়। পরিশেষে ২০১৬ সালের ১০ ডিসেম্বর হাটহাজারী মাদ্রাসায় শাহ আহমদ শফীর সঙ্গে দেশের শীর্ষস্থানীয় আলেমদের এক বৈঠক অনুষ্ঠিত হয়। সে বৈঠকে কওমি মাদ্রাসার স্বকীয়তা পূর্ণমাত্রায় বজায় রেখে দারুল উলুম দেওবন্দের মূলনীতির আলোকে কওমি সনদের স্বীকৃতি গ্রহণ করার সিদ্ধান্ত হয়। আলেমদের ঐক্যমতের পর ২০১৭ সালে ১১ এপ্রিল শাহ আহমদ শফীর নেতৃত্বে দেশের শীর্ষ আলেমরা প্রধানমন্ত্রী শেখ হাসিনার সঙ্গে সাক্ষাৎ করলে প্রধানমন্ত্রী আনুষ্ঠানিকভাবে কওমি সনদের স্বীকৃতির ঘোষণা প্রদান করেন। ১৩ এপ্রিল শিক্ষা মন্ত্রণালয় থেকে এসংক্রান্ত গেজেট প্রকাশিত হয়। প্রজ্ঞাপন জারির পর আল হাইআতুল উলয়া লিল জামিআতিল কওমিয়া বাংলাদেশের অধীনে অভিন্ন প্রশ্নে ১৫ মে প্রথমবারের মতো সারা দেশে মোট ২১৮টি কেন্দ্রে দাওরায়ে হাদিস পরীক্ষা অনুষ্ঠিত হয়। ২০১৮ সালের ১৩ আগস্ট এই আইনের খসড়ার অনুমোদন দেয় মন্ত্রিসভা। ১০ সেপ্টেম্বর প্রথমবার তা সংসদে তোলা হয়। ১৯ সেপ্টেম্বর বিলের ওপর দেওয়া জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তি শেষে কণ্ঠভোটে বিলটি পাস হয়। ৮ অক্টোবর রাষ্ট্রপতির সম্মতিলাভের পর এটি আইনে পরিণত হয়। আইনটি পাসের জন্য ২০১৮ সালের ৪ নভেম্বর শুকরানা মাহফিল আয়োজনের মাধ্যমে প্রধানমন্ত্রী শেখ হাসিনাকে সংবর্ধনা প্রদান করা হয়।
শিক্ষাবোর্ড
কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮-এর মাধ্যমে কওমি মাদ্রাসার সর্বোচ্চ কর্তৃপক্ষ হিসেবে আল হাইআতুল উলয়া লিল জামিআতিল কওমিয়া বাংলাদেশ প্রতিষ্ঠা করা হয়। আইন অনুসারে এটি কওমি মাদ্রাসার সর্বোচ্চ সনদ দাওরায়ে হাদিসের শিক্ষার মান নিশ্চিতকরণ ও তত্ত্বাবধানের জন্য দায়ী। এর অধীনে অনূর্ধ্ব ৬টি শিক্ষাবোর্ডকে স্বীকৃতি প্রদান করা হয়। সরকার স্বীকৃত বোর্ডগুলো হলো: বেফাকুল মাদারিসিল আরাবিয়া বাংলাদেশ, আঞ্জুমানে ইত্তেহাদুল মাদারিস বাংলাদেশ, বেফাকুল মাদারিসিল কওমিয়া গওহরডাঙ্গা, আযাদ দ্বীনী এদারায়ে তালীম বাংলাদেশ, তানযীমুল মাদারিসিদ দ্বীনিয়া বাংলাদেশ, জাতীয় দ্বীনি মাদ্রাসা শিক্ষাবোর্ড বাংলাদেশ।
কওমি মাদ্রাসা শিক্ষাবোর্ড সমূহের মধ্যে সিলেট কেন্দ্রিক আযাদ দ্বীনী এদারায়ে তালীম বাংলাদেশ সবচেয়ে প্রাচীন। ১৯৪১ সালে হুসাইন আহমদ মাদানির নির্দেশে ডাক্তার মুর্তজা চৌধুরীর উদ্যোগে এটি প্রতিষ্ঠিত হয়। ১৯৫৯ সালে আল জামিয়া আল ইসলামিয়া পটিয়ার অধীনে মুফতি আজিজুল হকের তত্ত্বাবধানে চট্টগ্রাম কেন্দ্রিক আঞ্জুমানে ইত্তেহাদুল মাদারিস বাংলাদেশ গঠন করেন হাজী মুহাম্মদ ইউনুস। বেফাকুল মাদারিসিল আরাবিয়া বাংলাদেশ সবচেয়ে বড় কওমি শিক্ষাবোর্ড, ১৯৭৮ সালে এটি প্রতিষ্ঠিত হয়। ১৯৯৫ সালে মুফতি আব্দুর রহমানের তত্ত্বাবধানে আল জামিয়া আল ইসলামিয়া কাসেমুল উলুম বগুড়ার অধীনে প্রতিষ্ঠিত হয় উত্তরবঙ্গ কেন্দ্রিক তানযীমুল মাদারিসিদ দ্বীনিয়া বাংলাদেশ। জাতীয় দ্বীনি মাদ্রাসা শিক্ষাবোর্ড বাংলাদেশ হলো সর্বাপেক্ষা নতুন কওমি শিক্ষাবোর্ড, ২০১৬ সালের ৭ অক্টোবর ফরীদ উদ্দীন মাসঊদের নেতৃত্বে এই বোর্ডটি গঠিত হওয়ার পর ১৫ অক্টোবর আনুষ্ঠানিকভাবে আত্মপ্রকাশ করে।
সরকার স্বীকৃত ৬টি শিক্ষাবোর্ডের বাইরে প্রাথমিক, নূরানী, হাফেজী, কুরআন সহ বিভিন্ন বিশেষায়িত শিক্ষাবোর্ড কার্যক্রম চালিয়ে যাচ্ছে। ১৯৬০-এর দশকে কারী বেলায়েত হুসাইনের উদ্ভাবিত নূরানী পদ্ধতির আলোকে গড়ে উঠে নূরানী তা’লীমুল কুরআন বোর্ড বাংলাদেশ। নূরানী পদ্ধতি হলো একটি শিক্ষাপদ্ধতি যার মাধ্যমে শিশুদের সাধারণ শিক্ষার পাশাপাশি কুরআন ও বেসিক ইসলামি শিক্ষা দেওয়া হয়। ১৯৯৫ সালে চট্টগ্রামে প্রতিষ্ঠিত হয় নূরানী তালীমুল কোরআন বোর্ড চট্টগ্রাম বাংলাদেশ। ১৯৮৯ সালে চরমোনাই পীর সৈয়দ ফজলুল করিম বাংলাদেশ কুরআন শিক্ষা বোর্ড গঠন করেন। এছাড়াও চাকরিজীবীদের জন্য নৈশকালীন মাদ্রাসার কার্যক্রম চালাতে গড়ে উঠেছে বাংলাদেশ নৈশ মাদ্রাসা শিক্ষাবোর্ড।
২০২১ সালের এপ্রিলে কওমি মাদ্রাসার সর্বোচ্চ কর্তৃপক্ষ আল হাইআতুল উলয়া লিল জামিআতিল কওমিয়া বাংলাদেশ একটি বিজ্ঞপ্তি জারি করে, যাতে কওমি মাদ্রাসার অভ্যন্তরে ছাত্র-শিক্ষকদের রাজনীতি নিষিদ্ধ করার ঘোষণা প্রদান করা হয়।
২০২২ সালের শুরুর দিকে কওমি মাদ্রাসাকে রাষ্ট্রীয় নিয়ন্ত্রণে আনার উদ্যোগ নেয় সরকার। এলক্ষ্যে শিক্ষা আইনের খসড়ায় কওমি মাদ্রাসাকে অন্তর্ভুক্ত করা হয়। তবে কওমি শিক্ষার স্বকীয়তা নষ্ট হওয়ার কারণ দেখিয়ে সরকারের নিবন্ধনের প্রস্তাবে রাজি হয় নি কওমি বোর্ডের নেতৃবৃন্দ। ফলশ্রুতিতে সরকারের এই উদ্যোগ বাতিল হয়। মাধ্যমিক ও উচ্চশিক্ষা বিভাগের সচিব মো. আবু বকর ছিদ্দীক বলেন, এটা রাজনৈতিক সিদ্ধান্ত।
২০২২ সালের ২৫ জুন হেফাজতে ইসলাম বাংলাদেশের নায়েবে আমির মুহাম্মদ মিজানুর রহমান চৌধুরী প্রধানমন্ত্রী বরাবর "কওমি ধারার দ্বীনি শিক্ষা ও শিক্ষকের মান উন্নয়নকল্পে সদয় দৃষ্টি আকর্ষণ" শীর্ষক একটি চিঠি প্রদান করে ৮ টি সুপারিশ তুলে ধরেন। এরই পরিপ্রেক্ষিতে স্বরাষ্ট্র মন্ত্রণালয়ের ১০ আগস্ট স্বরাষ্ট্রমন্ত্রী আসাদুজ্জামান খান কামালের সভাপতিত্বে একটি সভার আয়োজন করে। সভায় যোগ দিতে শিক্ষামন্ত্রী, শিক্ষাউপমন্ত্রী, ধর্ম প্রতিমন্ত্রী, জননিরাপত্তা বিভাগের সিনিয়র সচিব, কারিগরি ও মাদ্রাসা শিক্ষা বিভাগের সচিব, ধর্ম বিষয়ক মন্ত্রণালয়ের সচিব, পুলিশ মহাপরিদর্শক, এনএসআই মহাপরিচালক, ডিজিএফআই মহাপরিচালককে অনুরোধ করা হয়। পাশাপাশি ছয়টি কওমি মাদ্রাসা শিক্ষা বোর্ডের সভাপতি ও মহাসচিবকেও বৈঠকে উপস্থিত থাকতে বলা হয়। পরবর্তীতে আল হাইআতুল উলয়া লিল জামিআতিল কওমিয়া বাংলাদেশ এই বৈঠকে অংশগ্রহণে অপারগতা প্রকাশ করে এবং মুহাম্মদ মিজানুর রহমান চৌধুরী চিঠিকে এখতিয়ার বহির্ভূত কর্মকাণ্ড হিসেবে উল্লেখ করে।
হেফাজতে ইসলাম বাংলাদেশ
কওমি মাদ্রাসা কেন্দ্রিক সবচেয়ে আলোচিত সংগঠন হলো হেফাজতে ইসলাম বাংলাদেশ। ২০১০ সালের ১৯ জানুয়ারি এটি আত্মপ্রকাশ করে। ২০১১ সালে এটি সরকার ঘোষিত নারী উন্নয়ন নীতিমালার বিরোধিতা শুরু করে। এটি মূলত আলোচনায় আসে ১৩ দফা কর্মসূচি দিয়ে ২০১৩ সালের শাপলা চত্বর সমাবেশের মাধ্যমে। মানবাধিকার সংগঠন অধিকারের তথ্যমতে, এই সমাবেশে আইনশৃঙ্খলা বাহিনীর আক্রমণে প্রায় ৬১ জন নিহত হয়। পরবর্তীতে হেফাজতের একটি অংশের সাথে সরকারের সখ্য গড়ে উঠে। ফলশ্রুতিতে সরকার কওমি মাদ্রাসাকে সরকারি স্বীকৃতি প্রদান করে। ২০১৮ সালে হেফাজতের দাবি মতো পাঠ্যপুস্তক সংশোধন করা হয়। এর আগে ২০১৭ সালে সুপ্রিম কোর্ট চত্বরে স্থাপিত গ্রিক দেবীর মূর্তি অপসারণ করা হয়। ২০২০ সালে দারুল উলুম হাটহাজারীর ছাত্র আন্দোলনের পর হেফাজতের নেতৃত্বে পরিবর্তন আসে। একই বছর ডিসেম্বরে শেখ মুজিবুর রহমানের নির্মাণাধীন ভাস্কর্যকে কেন্দ্র করে সরকার এবং হেফাজতে ইসলামের মধ্যে ভাস্কর্য বিতর্ক শুরু হয়। ২০২১ সালে হেফাজত ঘোষিত মোদী-বিরোধী বিক্ষোভ ১৭ জন নিহত হয়। সব মিলিয়ে ২০২২ সালের মে পর্যন্ত হেফাজতের বিরুদ্ধে ২৫৪টি মামলায় কমপক্ষে এক লাখ ৮০ হাজার জনকে আসামি করা হয় এবং ব্যাপক ধরপাকড় করা হয়। হেফাজতের কর্মকাণ্ডের রাষ্ট্রীয় প্রভাব সম্পর্কে বিবিসি বাংলায় উল্লেখ করা হয়, এর কর্মকাণ্ড অভ্যন্তরীণ রাজনীতিকে যেমন প্রভাবিত করেছে, তেমনি প্রভাবিত করছে শিক্ষা, সংস্কৃতি ও সমাজজীবনকেও।
গারট্রুড এমারসন সেন
গারট্রুড এমারসন সেন (৬  মে ১৮৯০  - ১৯৮২) ছিলেন বিশ শতকের প্রথম দিকের  এশিয়া বিষয়ক মার্কিন বিশেষজ্ঞ, "এশিয়া" পত্রিকার সম্পাদক, ভূগোলবিদ এবং "সোসাইটি অফ ওম্যান জিওগ্রাফারস"- এর প্রতিষ্ঠাতা সদস্য।
প্রাথমিক জীবন এবং শিক্ষা
গারট্রুড এমারসনের জন্ম মার্কিন যুক্তরাষ্ট্রের অঙ্গরাজ্য ইলিনয়ের লেক ফরেস্টে ১৮৯০ খ্রিস্টাব্দের ৬ মে। পিতা আলফ্রেড এমারসন, সিনিয়র ছিলেন  কর্নেল বিশ্ববিদ্যালয়ের অধ্যাপক ও প্রত্নতত্ত্ববিদ এবং মাতা এলিস এডওয়ার্ডস এমারসন ছিলেন একজন পিয়ানোবাদক। প্রখ্যাত কীটতত্ত্ববিদ  আলফ্রেড ই.এমারসন ছিলেন গারট্রুডের জ্যেষ্ঠ ভ্রাতা। ফিলাডেলফিয়ার উডমেয়ার আর্ট গ্যালারির সভাপতি ও কিউরেটর (১৯৪৯-১৯৭৮) ছিলেন তার ভগিনী শিল্পী এডিথ এমারসন। তার আর এক ভ্রাতা  উইলার্ড ছিলেন ব্যাঙ্কার।
গারট্রুড এমারসন শিকাগো বিশ্ববিদ্যালয়  থেকে ইতিহাস ও সাহিত্যে স্নাতক হন ।
কর্মজীবন
শিকাগো বিশ্ববিদ্যালয় থেকে পাশ করার পর গারট্রুড ১৯১৪ খ্রিস্টাব্দে চলে যান  জাপানে তার পিতামহের কাছে। জাপানে অবস্থানকালে তিনি ইংরাজী শেখানোর পাশাপাশি নিজে জাপানী ভাষা, জাপানী বাঁশের বাঁশি 'শাকুহাচি' বাজাতে শেখেন আর নিমগ্ন থাকেন জাপানে র সংস্কৃতিতে, শিক্ষা ব্যবস্থা, জাতীয় গর্বে, জাতি গঠনে ইতিহাসের ভূমিকা সম্পর্কে বিশদ অবগত হতে আর কবিতা লেখায় ও বাগান পরিচর্যা করতে। তার লেখালেখির মধ্যে  স্বাভাবিকভাবে সাংবাদিকতার প্রতি আগ্রহ এসে পড়ে। বান্ধবী এলসি উইলের সঙ্গে পূর্ব এশিয়ায় যান সাংবাদিকতার কাজে। ১৯১৭ খ্রিস্টাব্দে যুক্তরাষ্ট্রেরএক হিতৈষী দম্পতি উইলার্ড স্টেইট ও ডরোথি স্টেইট প্রতিষ্ঠিত এশিয়া ম্যাগাজিন-এ সহযোগী সম্পাদক হওয়ার জন্য মার্কিন যুক্তরাষ্ট্রে ফিরে আসেন।১৯২০ খ্রিস্টাব্দে তিনি ফটোগ্রাফার ডোনাল্ড সি. থম্পসনের ও তার স্ত্রীর সঙ্গে বিশ্বব্যাপী সাংবাদিকতার কাজে ভ্রমণ করেন। ১৯২৫ খ্রিস্টাব্দে তিনি ব্লেয়ার নীলস, মার্গারিট হ্যারিসন,গারট্রুড ম্যাথিউস শালবি'দের সহযোগিতায় গড়ে তোলেন 'সোসাইটি অফ উইমেন জিওগ্রাফার্স' এবং তিনি দীর্ঘদিন এর অন্যতম প্রতিষ্ঠাতা-সদস্য ছিলেন।১৯২৬ খ্রিস্টাব্দে তিনি ইউরোপ ও পশ্চিম এশিয়ার বিভিন্ন দেশ ভ্রমণের পর লেবাননের বৈরুত, আরব মরুভূমি এবং আফগানিস্তান হয়ে খাইবার পাস ধরে  ভারতের নেপাল-উত্তর প্রদেশ সীমান্তে বলরামপুরের পাচপেড়ওয়া (পাঁচটি গাছ তথা 'পেড়' আছে এমন গ্রাম) নামের এক ছোট্ট গ্রামে আসেন। ১৯৪১ খ্রিস্টাব্দে তিনি এশিয়া ম্যাগাজিন-এর অবদানকারী সম্পাদক হিসেবে মনোনীত হন এবং ১৯৪০ খ্রিস্টাব্দ পর্যন্ত এই কাজের যুক্ত ছিলেন।
অবশেষে ঘটনাক্রমে গারট্রুড এমারসন ১৯৩৫ খ্রিস্টাব্দ হতে উত্তর-পূর্ব ভারতের আলমোড়ায় বসবাস শুরু করেন, সেখানকার গ্রামীণ জীবনে একাত্ম হয়ে যান। স্বামী বশীশ্বর সেনেরবিবেকানন্দ  গবেষণাগার ভারতীয় সংস্কৃতিকে ভালোবাসতে শুরু করেন। তার সেই একাত্মতা প্রতিফলিত হয়েছে রচিত নিম্নবর্ণিত গ্রন্থ সমূহে -
সম্মাননা
১৯৬২ খ্রিস্টাব্দে তিনি পাজেন্ট অফ ইন্ডিয়া'জ হিস্ট্রি বইটির জন্য যৌথভাবে স্বামী বশীশ্বর সেনের সঙ্গে ওয়াটমুল পুরস্কার লাভ করেন।
১৯৭৬ খ্রিস্টাব্দে তিনি শিক্ষা ও সাহিত্যের জন্য ভারত সরকারের চতুর্থ সর্বোচ্চ বেসামরিক পুরস্কার  পদ্মশ্রী  লাভ করেন।
গারট্রুড এমারসন রয়েল জিওগ্রাফিক সোসাইটির ফেলো নির্বাচিত হয়েছিলেন।
ব্যক্তিগত জীবন
গারট্রুড এমারসন ১৯৩২ খ্রিস্টাব্দের ২ নভেম্বর  কলকাতায় ভারতীয় বাঙালি বিজ্ঞানী বশীশ্বর সেনকে বিবাহ করেন। বশীশ্বর সেন ছিলেন একজন কৃষি বিজ্ঞানী এবং কিংবদন্তি বিজ্ঞানী জগদীশ চন্দ্র বসুর প্রিয় ছাত্রদের একজন। এছাড়াও তিনি  স্বামী বিবেকানন্দের শিষ্যা ভগিনী নিবেদিতার খুব ঘনিষ্ঠ সহযোগী ছিলেন।
গারট্রুড এমারসন সেন ১৯৮২ খ্রিস্টাব্দে ৯২ বৎসর বয়সে পরলোক গমন করেন। মৃত্যুর পর তার পারিবারিক সমস্ত কিছুই (যেমন,  চিঠিপত্র, 'এশিয়া'র জন্য রচিত প্রবন্ধাদি, স্মারক ইত্যাদি) নিউ ইয়র্ক পাবলিক লাইব্রেরিতে তার ভগিনী এডিথ এমারসন ও পরিবারের অন্য সদস্যরা দান করে দেন। তার প্রতিষ্ঠিত সোসাইটি অফ উইমেন জিওগ্রাফার্স এখনও সমানভাবে কাজ করে চলেছে। মহিলা ভূগোলবিদদের ফেলোশিপ প্রদান করে চলেছে।
সেন্ট কিটস ও নেভিসের ভাষা
থাম্ব|সারা বিশ্বে ইংরেজি ভাষার বিতরণ। সেন্ট কিটস এবং নেভিস দ্বীপপুঞ্জের দেশটিও ইংরেজি ব্যবহার করে না। ইংরেজি ভাষা সেন্ট কিটস ও নেভিস দ্বীপপুঞ্জের সরকারি ভাষা। এখানকার প্রায় সবাই ইংরেজি ভাষাভিত্তিক একটি ক্রেওল ভাষায় কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত।
আমীন হারিস
আমীন হারিস (أمين حاريث; জন্ম: ১৮ জুন ১৯৯৭) হলেন একজন ফ্রান্সে জন্মগ্রহণকারী মরক্কোর পেশাদার ফুটবলার, যিনি জার্মান ক্লাব শালকে ০৪ এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আবু এইচ ইমামউদ্দিন
আবু এইচ ইমামউদ্দীন একজন বাংলাদেশী স্থপতি ও রক্ষণশীল । তিনি বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক ডিগ্রি অর্জন করেন। তিনি ঢাকা বিশ্ববিদ্যালয়ের স্থাপত্য বিভাগের অধ্যাপক এবং আঞ্চলিক পরিকল্পনা বিভাগের প্রধান ছিলেন।
৫৮
৫৮ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর সীজার ও মেসসাল্লা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১১ বছর; রোম প্রতিষ্ঠার বছর)। এই বছরকে ৫৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে ওঠে।
তথ্যসূত্র
50er
৫৯
৫৯ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর কাপিতো ও আপ্রোনিয়ানাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১২ বছর; রোম প্রতিষ্ঠার বছর)। এই বছরকে ৫৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
তথ্যসূত্র
50er
১৯৬৭-এর কৈনানগর ভূমিকম্প
১৯৬৭ কৈনানগর ভূমিকম্প ১১ ডিসেম্বর ভারতের মহারাষ্ট্র রাজ্যের কৈনানগর শহরের নিকটে সংগঠিত হয়। এই ভূমিকম্পের মাত্রা ছিল ৬.৬ যার সর্বোচ্চ মার্কালি তীব্রতা ছিল আট মাত্রার (মারাত্মক)। এটা কৈনা বাঁধের নিকটবর্তী উৎপন্ন হয়ে প্রলুব্ধ ভূমিকম্পের প্রশ্ন তুলে, এবং কমপক্ষে ১৭৭ নিহত ও ২,২০০ জন আহত হওয়ার খবর পাওয়া যায়।
অ্যালুমিনিয়াম মনোক্লোরাইড
অ্যালুমিনিয়াম মনোক্লোরাইড বা ক্লোরিডোঅ্যালুমিনিয়াম হল একটি ধাতব হ্যালাইড যার প্রতীক AlCl। অণু হিসাবে অ্যালুমিনিয়াম মনোক্লোরাইড শুধুমাত্র উচ্চ তাপমাত্রা এবং নিম্ন চাপে তাপগতিগতভাবে স্থিতিশীল। এই যৌগটি অ্যালুমিনিয়াম সমৃদ্ধ সংকর ধাতু থেকে অ্যালুমিনিয়াম গলানোর জন্য অ্যালকান প্রক্রিয়ার একটি ধাপ হিসাবে উৎপাদিত হয়। আকরিককে ১৩০০°সে তাপমাত্রায় উত্তপ্ত একটি চুল্লিতে অ্যালুমিনিয়াম ট্রাইক্লোরাইডের সাথে মিশ্রিত করা হলে অ্যালুমিনিয়াম মনোক্লোরাইড গ্যাস তৈরি হয়।
তারপর একে ৯০০°সে তাপমাত্রায় ঠান্ডা করলে অ্যালুমিনিয়াম গলে অ্যালুমিনিয়াম ট্রাইক্লোরাইডে রূপান্তরিত হয়।
এই অণুটিকে মহাকাশে সনাক্ত করা হয়েছে, যেখানে অণুগুলি এতই পাতলা যে এর আন্তঃআণবিক সংঘর্ষ গুরুত্বপূর্ণ নয়।
নিকোলাস রে
নিকোলাস রে (Nicholas Ray; জন্ম: রেমন্ড নিকোলাস কিয়েনৎস্লে জুনিয়র, ৭ আগস্ট ১৯১১ - ১৬ জুন ১৯৭৯) ছিলেন একজন মার্কিন চলচ্চিত্র পরিচালক। ১৯৪০-এর দশকের শেষের সময় থেকে ১৯৫০-এর দশকের অন্যতম পূর্ণ ভাব প্রকাশক ও স্বতন্ত্র চলচ্চিত্র নির্মাতা ছিলেন। সিনেমাস্কোপ ফ্রেমের সাথে রঙের মেলবন্ধনের জন্য তিনি বিশেষভাবে খ্যাতি অর্জন করেন। ফরাসি নবকল্লোলের পিছনে রে'র ব্যাপক প্রভাব ছিল। জঁ-লুক গদার বিটার ভিক্টরি চলচ্চিত্রের পর্যালোচনায় লিখেছিলেন, "চলচ্চিত্র হল নিকোলাস রে।" তিনি রেবেল উইদাউট আ কজ (১৯৫৫) চলচ্চিত্র পরিচালনার জন্য সর্বাধিক পরিচিত এবং এই কাজের জন্য তিনি শ্রেষ্ঠ পরিচালনার জন্য একাডেমি পুরস্কারে মনোনীত হয়েছিলেন।
রে ১৯৪৭ থেকে ১৯৬৩ সালে তার নির্মিত বর্ণনামূলক পূর্ণদৈর্ঘ্য চলচ্চিত্রসমূহের জন্য প্রশংসিত হয়েছেন, তন্মধ্যে রয়েছে দে লিভ বাই নাইট (১৯৪৯), ইন আ লোনলি প্লেস (১৯৫০), জনি গিটার (১৯৫৪), রেবেল উইদাউট আ কজ (১৯৫৫), এবং বিগার দ্যান লাইফ (১৯৫৯)। এছাড়া তিনি তার অসমাপ্ত নিরীক্ষাধর্মী উই ক্যান্ট গো হোম অ্যাগেইন-এর জন্যও সমাদৃত হয়েছেন।
নাহাওয়ান্দের যুদ্ধ
নাহাওয়ান্দের যুদ্ধ (مَعْرَكَة نَهَاوَنْد ) ৬৪২ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। মুসলিমদের কাছে এটি "বিজয়ের বিজয়" বলে পরিচিত। সম্রাট ইয়াজদগিরদ এরপর মার্ভ‌ এলাকার দিকে চলে যান কিন্তু নতুন করে সেনাবাহিনী গড়ে তুলতে ব্যর্থ হন। রাশিদুন খিলাফতের জন্য এটি ফলাফল নির্ধারণকারী বিজয় ছিল। পারসিয়ানরা ইস্ফাহানসহ পার্শ্ববর্তী শহরগুলো হারায়। তুর্কি খান তাকে কিছু সৈনিক দিয়ে সাহায্য করলেও তারা ৬৫২ সালে বিদ্রোহ করে।
৬০
৬০ জুলীয় বর্ষপঞ্জীর একটি অধিবর্ষ যেটি মঙ্গলবার দিয়ে শুরু। সেই সময়ে এই বছর সীজার ও আফের-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৩ বছর; রোম প্রতিষ্ঠার বছর)। এই বছরকে ৬০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
তথ্যসূত্র
60er
জীবনের তারকা চিহ্ন
জীবনের তারকা চিহ্ন নীল রঙের ষড়ভূজের একটি তারকা, যার পটভূমি হল সাদা ও মাঝে অ্যাসক্লেপিয়াসের ছড়ি আঁকা থাকে। এই চিহ্নটি মূলত প্রথম ন্যাশনাল হাইওয়ে ট্রাফিক সেফটি অ্যাডমিনিস্ট্রেশন-এর আওতায় পরিকল্পিত ও পরিচালিত হত। ঐতিহ্যগতভাবে মার্কিন যুক্তরাষ্ট্রের অ্যাম্বুলেন্স, প্যারামেডিক্স বা অন্যন্য ইএমএস কর্মীদের জন্য একটি প্রমাণিকরণ কিমবা সার্টিফিকেশনের প্রতিক হিসেবে ব্যবহারিত হয়।
এটি দেখতে তারার মতো। ছয়টি ছড়ানো নীল তারকা ও মাঝে একটি লাঠির সাথে সাপ পেচাঁনো থাকে এবং চারপাশে নীল সীমানা থাকে। এর মাপ সাধারণত বর্গাকার থাকে।
ইতিহাস
এট লোগোটির নকশা করেছেন লিও আর। তিনি এ কাজ সম্পাদন করেছিলেন জাতীয় মানদন্ড প্রতিষ্ঠারও আগে। পূর্বে এই লোগোটি সাদা ব্যাকগ্রাউন্ডে কমলা ক্রস ব্যবহার করা হতো। ১৯৭৩ সালে রেড ক্রস অভিযোগ করে যে এই লোগোটি তাদের লোগোর সাথে ঘনিষ্ঠ সর্ম্পক বিদ্যমান। তাই ১৯৭৭ সালের ১ ফেব্রুয়ারি নতুন লোগো তৈরি করা ও ব্যবহার শুরু হয়।
প্রতীকের অর্থ
লোগোটির ছয়টি ছড়ানো তারকাতে উদ্ধারকারীর ছয়টি প্রধান কর্মের নির্দেশনার ইঙ্গিত দেওয়া হয়েছে।
আর সাপ দ্বারা উদ্ধার কর্মীকে বুঝায় তথা কর্মীদের ঔষধ এবং রোগ নিরাময় ও প্রাথমিক চিকিৎসা সম্পাদনার ক্ষমতাকে চিহ্নিত করে এবং লাঠি দ্বারা বিপদগ্রস্থকে  বুঝানো হয়েছে।
সুফিয়ান আম্রাবাত
সুফিয়ান আম্রাবাত (سفيان أمرابط; জন্ম: ২১ আগস্ট ১৯৯৬) হলেন নেদারল্যান্ডসে জন্মগ্রহণকারী মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ব্যক্তিগত জীবন
তিনি হচ্ছেন মরক্কোর আরেক আন্তর্জাতিক খেলোয়াড় নরদিন আম্রাবাতের ছোট ভাই।
হাশাশিন
হাশাশিন (حشّاشين Ḥashshāshīn ) বা ইংরেজিতে অ্যাসাসিন (Assassin) হল নিজারি ইসমাইলি মতবাদের একটি গোষ্ঠী। বিশেষ করে পারস্য ও সিরিয়ায় তারা তাদের কর্মকাণ্ড চালাত। ১১ শতকে এই গোষ্ঠীর জন্ম হয়। এসময় তারা সুন্নি সেলজুক সাম্রাজ্যের জন্য মারাত্মক সামরিক হুমকি তৈরী করে। হাসান সাবাহ তাদের নেতৃত্ব দেন। তারা আলামুত নামক পর্বত দুর্গ দখল করতে সক্ষম হয়। এটি তাদের সদরদপ্তর ছিল।মার্কো পোলোর বিবরণ পি কে হিট্টি আরব জাতির ইতিহাস বইয়ে উল্লেখ করেছেন যেভাবে "তিনি যাকে অ্যাশিশিন করতে চাইবেন তাকে ছাড়া কাউকেই এখন ওই বাগানে প্রবেশ করতে দেওয়ক হত না।বাগানের প্রবেশপথে একটি দুর্গ ছিল।গোটা পৃথিবীর আক্রমণ প্রতিহত করার শক্তি তার ছিল।এছাড়া বাগানে ঢোকার আর কোন রাস্তাও ছিল না।তার দরবারে ১২ থেকে ২০ বছরের কিছু সংখ্যক যুবককে তিনি রেখেছিলেন।এদের সৈন্য হবার ইচ্ছাছিল......তারপর একবারে চার,ছয় বা দশজনকে বাগানে নিয়ে যেতেন।প্রথমে তাদের এমন একটি পানীয় খাওয়াতেন যাতে তারা গভীর ঘুমে আচ্ছন্ন হয়ে পড়ে।তারপর তাদের বহন করে ভিতরে নিয়ে যাওয়া হত।সুতরাং তারা যখন জেগে উঠত,তারা দেখত যে তারা বাগানে ঢুকে পড়েছে।জেগে উঠে এমন একটা মনোরম স্থানে নিজেদের দেখে মনে করত যে,এটা প্রকৃতই স্বর্গ।যুবতী ও তরুণীরা সেখানে তাদের আলিঙ্গন করত যতক্ষণ না তারা পরিতৃপ্ত হয়.....।সুতরাং যখন সে প্রবীণ ব্যক্তিটি যখন কোন রাজপুত্রকে হত্যা করতে চাইতেন তখন এমন একজন যুবককে ডেকে বলতেন,"তুমি যাও এবং অমুক অমুককে হত্যা করে আস।যখন তুমি ফিরে আসবে দেবদূতরা তোমাকে স্বর্গে নিয়ে যাবে।আর যদি তোমার মৃত্যুও ঘটে তা স্বত্ত্বেও আমি তোমার দেহ বহন করে স্বর্গে নিয়ে আসার জন্য ফেরেস্তাদের পাঠাব।"বিভিন্ন শাসক সেনাপতিকে এই গুপ্ত ঘাতকরা হত্যা শুরু করলে তখনকার বিশ্বে একটি আতঙ্ক সৃস্টি হয়েছিল।তাদেরকে কোন শাসকও পরাজিত করতে পারছিল ন।পরে হালাকু খান ওদের ধ্বংস করে সেক্ষেত্রে তাকে সহযোগিতা না করার অযুহাতে আব্বাসীয় খেলাফত বিনাশসহ বাগদাদ ধ্বংস করেন।
পশ্চিমবঙ্গে প্রাপ্ত পিয়েরিডি গোত্রের প্রজাপতির তালিকা
এই পাতাটিতে পশ্চিমবঙ্গে প্রাপ্ত পিয়েরিডি গোত্রের প্রজাপতিদের বৈজ্ঞানিক নাম এবং ছবিসহ নথিভুক্ত করা হল।পশ্চিমবঙ্গে এখনও পর্যন্ত ৩৯টির প্রজাতি সন্ধান পাওয়া গেছে।
Species: Catopsilia pomona (lemon emigrant or common emigrant)
Subspecies: Catopsilia pomona pomona (Oriental lemon emigrant)
Species: Catopsilia pyranthe (mottled emigrant)
Subspecies: Catopsilia pyranthe pyranthe (Oriental mottled emigrant)
Species: Eurema andersonii (one-spot grass yellow)
Subspecies: Eurema andersonii jordani (Sikkim one-spot grass yellow or Jordan's grass yellow)
Species: Eurema hecabe (common grass yellow)
Subspecies: Eurema hecabe hecabe (Oriental common grass yellow)
Species: Gandaca harina (tree yellow) (বাসন্তিকা)
Subspecies: Gandaca harina assamica (Assam tree yellow)
Subfamily: Pierinae
Tribe: Anthocharidini